Памела Андерсон

Памела Андерсон, Памела Дениз Андерсон (, 1967 елның 1 июле, Канада, Британия Колумбиясе, Ледисмит) — Канадада туган Америка кино актрисасы һәм модель, иганәче. АКШ секс-символы. Вегетарианлык тарафдары. Хайваннар хокукларын яклаучы. Әнисе ягыннан дәү әбисе — Канадага (Нидерландлар аркылы) күчкән Россия мөһаҗире.

 Тәрҗемәи хәле 
200px|thumb|right|Памела Андерсон. 2009  
1967 елның 1 июлендә Канаданың Британия Колумбиясе провинциясендәге Ледисмит шәһәрендә туган. Әтисе ягыннан бабалары – финнар булган. Әнисе ягыннан дәү әбисе — рус, Канадага (Нидерландлар аркылы) күчкән Россия мөһаҗире. Балачактан саксофонда уйнарга һәм спорт белән шөгыльләнергә ярата. 1985 елда, мәктәпне тәмамлагач, Ванкуверда физик тәрбия укытучысы булып эшли башлый. Җирле футбол матчы барганда, очраклы рәвештә камерага эләккән кызны телевидение аша сыра кайнату компаниясе менеджеры күреп алып, рекламада төшәргә тәкъдим ясый, тәкъдим кабул булгач, контракт төзелә.

1989 елда беренче мәртәбә Playboy журналы тышлыгына эләгә, шуннан бирле әлеге кампания белән хезмәттәшлек итә (журнал тышлыгы һәм Playboy TV телеканалы өчен шәрәтән сурәткә төшә).

1992 елда үзен кинода сынап карый — «Кияүдә» фильмында кечкенә рольдә уйный.

«Baywatch Hawaii» (Малибу коткаручылары) телесериалында уйнап, АКШта кино йолдызы (секс-символ) булып таныла.

«Беверли Һиллзны алу» (, 1991), «Дракон тамгасы» (, 1993), «Ике полицейский» (, 1994), «Поли Шор үлгән» (, 2003) һ. б. фильмнарда уйный.

Телесериалларда төшә: «Зур ремонт» (, 1991-1997), «V.I.P.» (, 1998-2002) һ. б.

 Гаилә хәле 

I ире (1995 — 1998, 1999 — 2000 елларда) — рок-музыкант Томми Ли (Томас Ли Басс, 1962). Уллары: Брэндон Томас Ли (1996), Дилан Җаггер Ли (1997).
II ире — өйдәше (2000 — 2001 елларда) — фотомодель Маркус Шенкенберг (1968).
III ире (2006 — 2007 елларда) — рок-музыкант  Кид Рок (Роберт Джеймс Ритчи, 1971).
IV ире (2007 — 2008, 2014 — 2015 елларда) — кинопродюсер Рик Саломон (1969).

 Әдәбият 
 Безнең кавем. Июльдә кабынган йолдызлар. Памела Андерсон. «Сөембикә», 2017 ел, июль, 63нче бит.

 Сылтамалар 
   Памела Андерсон.  IMDb 
  Рәсми сайт 

 Искәрмәләр 

Төркем:АКШ актрисалары
Төркем:АКШ кинематографы актрисалары
Төркем:Канада актрисалары
Төркем:XX гасыр актрисалары
Төркем:XXI гасыр актрисалары
Төркем:Шәхесләр:АКШ
Төркем:Шәхесләр:Канада
Төркем:Фотомодельләр
Төркем:Җәмәгать эшлеклеләре
Төркем:Иганәчеләр
Төркем:Вегетарианлык хәрәкәте эшлеклеләре